Po koncu nadaljevalne vojne med Finsko in Sovjetsko zvezo (SZ) se je na daljnem severu odprla nova fronta. Premirje med SZ in Finsko je vsebovalo zahtevo, da mora Finska iz svojega ozemlja pregnati vse nemške enote, v kolikor tega Finci ne bi storili, bi posredovala Rdeča armada. Druge možnosti, kot da so napadli umikajočo nemško vojsko, Finci niso imeli, čeprav je Finska bila v prejšnjih fazah 2. svetovne vojne zaveznica Nemčije. Nemci so želeli zaradi nadzora nad Norveško, čim dlje ostati na finskem ozemlju. Nemci so iz maščevanja zaradi izdaje požigali cele vasi in pobijali civilno prebivalstvo. Mesto Rovaniemi je bilo popolnoma razdejano, porušeni so bili tudi vsi mostovi, ceste pa minirane. Domove je zapustilo okoli 100.000 prebivalcev Laponske, ki so se nato zatekli na Švedsko in jug Finske. Boji so trajali vse do aprila 1945, ko so bile iz Finske pregnane še zadnje nemške enote.